

VLADA REPUBLIKE HRVATSKE

Zagreb, 31. ožujka 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo prostornoga uređenja, graditeljstva i državne imovine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o provođenju aktivnosti vezanih za operacije koje se financiraju iz Fonda solidarnosti Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ donijela

**Odluku**

**o provođenju aktivnosti vezanih za operacije koje se financiraju iz Fonda solidarnosti Europske unije**

**I.**

Vlada Republike Hrvatske daje suglasnost za ugovaranje bespovratnih financijskih sredstava iz Fonda solidarnosti Europske unije tijelima odgovornim za provedbu financijskog doprinosa do 200 % dodijeljene alokacije, i to Ministarstvu kulture i medija za projekte za provedbu mjera zaštite kulturne baštine, Ministarstvu mora, prometa i infrastrukture za vraćanje u ispravno radno stanje infrastrukture i pogona u području prijevoza, Ministarstvu znanosti i obrazovanja za obnovu infrastrukture u području obrazovanja, Ministarstvu zdravstva za vraćanje u uporabljivo stanje infrastrukture u području zdravstva, u svrhu sanacije šteta od potresa na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-Križevačke županije i Bjelovarsko-bilogorske županije nastalih kao posljedica serije potresa s epicentrom na području Sisačko-moslavačke županije počevši od 28. prosinca 2020. godine.

**II.**

Sredstva za podmirenje projekata iz točke I. ove Odluke, a koja se ne mogu financirati iz sredstava Fonda solidarnosti Europske unije, osigurati će se preraspodjelom u okviru drugih izvora iz državnog proračuna.

**III.**

Ova Odluka stupa na snagu danom donošenja.

 PREDSJEDNIK

 mr. sc. Andrej Plenković

**Obrazloženje**

Za provođenje mjera zaštite kulturne baštine oštećene u seriji potresa s epicentrom na području Sisačko-moslavačke županije počevši od 28. prosinca 2020. na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije, kao i za vraćanje u ispravno radno stanje infrastrukture i pogona u području prijevoza, za obnovu infrastrukture u području obrazovanja te za vraćanje u uporabljivo stanje infrastrukture u području zdravstva, koje su planirane za financiranje iz sredstava Fonda solidarnosti Europske unije, potrebno je osigurati 200 % dodijeljene alokacije kako bi se u cijelosti iskoristila sredstva iz navedenog Fonda, imajući u vidu da se namiruju samo prihvatljivi troškovi pojedinih operacija. Slijedom navedenog, predlaže se da Vlada Republike Hrvatske donese ovu Odluku.